ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการและเงื่อนไขการให้ความเห็นชอบคัสซีและตัวถังรถที่ใช้ในการขนส่งสัตว์หรือสิ่งของลักษณะ ๖ ลักษณะ ๗ และลักษณะ ๘พ.ศ. ๒๕๕๓ เพื่อให้การปฏิบัติเกี่ยวกับการให้ความเห็นชอบคัสซีและตัวถังรถที่ใช้ในการขนส่งสัตว์หรือสิ่งของลักษณะ๖ ลักษณะ ๗ และลักษณะ ๘ เป็นไปในแนวทางเดียวกันรวมทั้งเพื่อเป็นการส่งเสริมและสนับสนุนให้ผู้ผลิตหรือประกอบรถยกระดับมาตรฐานการผลิตอาศัยอำนาจตามความในข้อ ๑๘ (๑) วรรคสอง และ (๒) วรรคสอง ของกฎกระทรวง ฉบับที่ ๙(พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยกฎกระทรวง ฉบับที่ ๖๐ (พ.ศ. ๒๕๕๒)ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกจึงออกประกาศกำหนดหลักเกณฑ์วิธีการและเงื่อนไขการให้ความเห็นชอบคัสซีและตัวถังรถที่ใช้ในการขนส่งสัตว์หรือสิ่งของลักษณะ ๖ ลักษณะ ๗ และลักษณะ ๘ ไว้ดังต่อไปนี้ข้อ๑ ในประกาศนี้รถ หมายถึง คัสซีหรือคัสซีพร้อมตัวถังรถที่ใช้ในการขนส่งสัตว์หรือสิ่งของ ลักษณะ ๖ ลักษณะ ๗และลักษณะ ๘ผู้ผลิตรถระดับ ๑ หมายถึงนิติบุคคลที่ดำเนินกิจการผลิตหรือประกอบรถที่ได้รับอนุญาตประกอบกิจการโรงงานมีวิศวกรควบคุมการสร้างประกอบหรือตรวจสอบรถและมีระบบควบคุมมาตรฐานการผลิตและได้รับการขึ้นทะเบียนกับกรมการขนส่งทางบกผู้ผลิตรถระดับ ๒ หมายถึงนิติบุคคลที่ดำเนินกิจการผลิตหรือประกอบรถที่ได้รับอนุญาตประกอบกิจการโรงงานมีวิศวกรควบคุมการสร้างประกอบหรือตรวจสอบรถและได้รับการขึ้นทะเบียนกับกรมการขนส่งทางบกผู้นำเข้ารถ หมายถึงบุคคลธรรมดาหรือนิติบุคคลที่นำเข้ารถที่ผลิตหรือประกอบสำเร็จ (Complete-Built Unit) จากต่างประเทศข้อ๒ การขอรับความเห็นชอบรถแบ่งออกเป็น๓ ประเภท ดังต่อไปนี้ประเภทที่๑ การขอรับความเห็นชอบรถเป็นแบบ (Type)ซึ่งเป็นการขอรับความเห็นชอบรถที่ออกแบบเพื่อการผลิตเป็นรถที่เหมือนกันโดยไม่จำกัดจำนวนประเภทที่๒ การขอรับความเห็นชอบรถที่เหมือนกันจำนวนมากซึ่งเป็นการขอรับความเห็นชอบรถที่ออกแบบเพื่อการผลิตเป็นรถที่เหมือนกันเป็นจำนวนไม่เกิน๕๐ คันประเภทที่๓ การขอรับความเห็นชอบรถทั่วไป ซึ่งเป็นการขอรับความเห็นชอบรถที่ออกแบบเป็นรายคันหรือออกแบบเพื่อการผลิตเป็นรถที่เหมือนกันเป็นจำนวนไม่เกิน ๑๐ คันรถที่เหมือนกันตามวรรคหนึ่งเป็นรถที่มีรายละเอียดทางเทคนิคของรถเหมือนกันตามรายการดังต่อไปนี้(๑)รูปแบบและขนาดของโครงคัสซี(๒)ขนาดสัดส่วนของรถ ได้แก่ ระยะช่วงล้อ ระยะยื่นหน้า ระยะยื่นท้ายขนาดตัวถังและพื้นที่บรรทุก(๓)จำนวนเพลาล้อ กงล้อและยาง(๔)ชนิด แบบและคุณลักษณะต่าง ๆ ของเครื่องอุปกรณ์และส่วนควบ(๕)น้ำหนักรวมสูงสุดและการกระจายน้ำหนักข้อ๓ การขอรับความเห็นชอบรถตามข้อ ๒ต้องเป็นไปตามเงื่อนไข ดังนี้(๑)การขอรับความเห็นชอบรถประเภทที่ ๑ ต้องเป็นผู้ผลิตรถระดับ ๑หรือผู้นำเข้ารถที่เป็นนิติบุคคลและได้รับการขึ้นทะบียนกับกรมการขนส่งทางบก(๒)การขอรับความเห็นชอบรถประเภทที่ ๒ ต้องเป็นผู้ผลิตรถระดับ ๑ ผู้ผลิตรถระดับ ๒หรือผู้นำเข้ารถที่เป็นนิติบุคคลและได้รับการขึ้นทะเบียนกับกรมการขนส่งทางบกเท่านั้น(๓)การขอรับความเห็นชอบรถประเภทที่ ๓ จะเป็นผู้ผลิตรถ ผู้นำเข้ารถนิติบุคคลหรือบุคคลธรรมดาก็ได้รถที่ออกแบบเพื่อการใช้งานเฉพาะกิจที่มีเครื่องอุปกรณ์และส่วนควบหรือขนาดแตกต่างจากที่กำหนดไว้ในกฎกระทรวงออกตามความในพระราชบัญญัติการขนส่งทางบกพ.ศ. ๒๕๒๒ ให้ขอรับความเห็นชอบรถประเภทที่ ๓ เท่านั้นรถที่ออกแบบเพื่อใช้ในการขนส่งวัตถุหรือสินค้าอันตรายให้ขอรับความเห็นชอบรถประเภทที่๒ และประเภทที่ ๓ และในกรณีการขอรับความเห็นชอบรถประเภทที่ ๒ผู้ขอรับความเห็นชอบจะต้องเป็นผู้ผลิตรถระดับ ๑หรือผู้นำเข้ารถที่เป็นนิติบุคคลและได้รับการขึ้นทะเบียนกับกรมการขนส่งทางบกเท่านั้นข้อ๔บุคคลที่ประสงค์จะขึ้นทะเบียนเป็นผู้ผลิตรถหรือผู้นำเข้ารถให้จัดส่งหลักฐานดังต่อไปนี้ให้สำนักวิศวกรรมยานยนต์เพื่อพิจารณาขึ้นทะเบียน(๑)ผู้ผลิตรถระดับ ๑(ก)สำเนาหนังสือรับรองการจดทะเบียนเป็นนิติบุคคลตามกฎหมายไทย(ข)สำเนาใบอนุญาตประกอบกิจการโรงงาน (รง.๔) ในการดำเนินกิจการผลิตรถ(ค)สำเนาหนังสือรับรองระบบการบริหารงานคุณภาพของโรงงานผู้ผลิตรถตามอนุกรมมาตรฐาน ISO 9000หรือตามมาตรฐานผลิตภัณฑ์อุตสาหกรรม(ง)หนังสือรับรองวิศวกร สาขาวิศวกรรมเครื่องกลพร้อมสำเนาใบอนุญาตประกอบวิชาชีพวิศวกรรมควบคุมของวิศวกร(๒)ผู้ผลิตรถระดับ ๒(ก)สำเนาหนังสือรับรองการจดทะเบียนเป็นนิติบุคคลตามกฎหมายไทย(ข)สำเนาใบอนุญาตประกอบกิจการโรงงาน (รง.๔) ในการดำเนินกิจการผลิตรถ(ค)หนังสือรับรองวิศวกร สาขาวิศวกรรมเครื่องกลพร้อมสำเนาใบอนุญาตประกอบวิชาชีพวิศวกรรมควบคุมของวิศวกร(๓)ผู้นำเข้ารถ(ก)สำเนาหนังสือรับรองการจดทะเบียนเป็นนิติบุคคลตามกฎหมายไทย(ข)สำเนาหนังสือรับรองระบบการบริหารงานคุณภาพของโรงงานผู้ผลิตรถในต่างประเทศตามอนุกรมมาตรฐานISO 9000 หรือตามมาตรฐานผลิตภัณฑ์อุตสาหกรรม(ค)หนังสือรับรองวิศวกร สาขาวิศวกรรมเครื่องกลพร้อมสำเนาใบอนุญาตประกอบวิชาชีพวิศวกรรมควบคุมของวิศวกรการขึ้นทะเบียนเป็นผู้ผลิตรถหรือผู้นำเข้ารถให้มีอายุสามปีนับแต่วันที่ได้รับการขึ้นทะเบียนโดยผู้ที่ได้รับการขึ้นทะเบียนต้องรักษาคุณสมบัติให้ครบถ้วนตามที่ขอขึ้นทะเบียนไว้ตลอดอายุการขึ้นทะเบียนข้อ๕ ภายใต้บังคับความในข้อ ๓ผู้ใดประสงค์จะขอรับความเห็นชอบรถให้ยื่นคำขอเป็นหนังสือ ณ สำนักวิศวกรรมยานยนต์กรมการขนส่งทางบก หรือสำนักงานขนส่งจังหวัดพร้อมเอกสารหลักฐาน ดังต่อไปนี้(๑)การขอรับความเห็นชอบรถประเภทที่ ๑(ก)สำเนาหลักฐานแสดงว่าเป็นผู้ได้รับการขึ้นทะเบียนเป็นผู้ผลิตรถระดับ ๑หรือผู้นำเข้ารถ(ข)รายละเอียดรถ และรายการคำนวณความแข็งแรงของคัสซีรถ ซึ่งมีข้อมูลรายละเอียดตามที่กำหนดไว้ท้ายประกาศ(ค)หนังสือรับรองรถที่ออกโดยวิศวกรเครื่องกลซึ่งเป็นผู้ออกแบบควบคุมการสร้างประกอบหรือตรวจสอบรถรับรองความมั่นคงแข็งแรงและความปลอดภัยที่จะใช้ในการขนส่ง(๒)การขอรับความเห็นชอบรถประเภทที่ ๒(ก)สำเนาหลักฐานแสดงว่าเป็นผู้ได้รับการขึ้นทะเบียนเป็นผู้ผลิตรถระดับ ๑ผู้ผลิตรถระดับ ๒ หรือผู้นำเข้ารถ(ข)เอกสารที่กำหนดไว้ตาม (๑) (ข) และ (ค)(๓)การขอรับความเห็นชอบรถประเภทที่ ๓(ก)หลักฐานประจำตัวบุคคล เช่น สำเนาบัตรประจำตัวประชาชนหรือสำเนาหนังสือรับรองการจดทะเบียนนิติบุคคล พร้อมสำเนาบัตรประจำตัวประชาชนของกรรมการผู้มีอำนาจลงนามแล้วแต่กรณี(ข)เอกสารที่กำหนดไว้ตาม (๑) (ข) และ (ค)ข้อ๖ การขอรับความเห็นชอบรถประเภทที่ ๑และประเภทที่ ๒ ผู้ขอรับความเห็นชอบต้องจัดเตรียมรถต้นแบบเพื่อรับการตรวจและทดสอบข้อ๗การพิจารณาให้ความเห็นชอบรถต้องเป็นไปตามหลักเกณฑ์ ดังต่อไปนี้(๑)รถต้องมีสภาพ ขนาด ลักษณะ เครื่องอุปกรณ์และส่วนควบเป็นไปตามที่กฎหมายกำหนด(๒)การกระจายน้ำหนักของรถเมื่อทำการบรรทุกที่น้ำหนักรวมสูงสุด (GVW)ต้องเป็นดังนี้(ก)ไม่เกินสมรรถนะของเครื่องอุปกรณ์หรือส่วนควบที่นำมาใช้ประกอบในรถ(ข)น้ำหนักลงเพลาล้อของรถ น้ำหนักรวมสูงสุด หรือเมื่อนำรถไปต่อพ่วงกับรถลากจูงจะต้องไม่เกินพิกัดน้ำหนักตามที่กฎหมายกำหนดหรือตามที่กรมการขนส่งทางบกให้ความเห็นชอบข้อ๘[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๖กรกฎาคม พ.ศ. ๒๕๕๓ชัยรัตน์ สงวนชื่ออธิบดีกรมการขนส่งทางบก[เอกสารแนบท้าย]๑.เอกสารแนบท้ายประกาศรายละเอียดรถและรายการคำนวณความแข็งแรงของรถ(ดูข้อมูลจากภาพกฎหมาย)ปริยานุช/ผู้จัดทำ๒๓ สิงหาคม ๒๕๕๓ณัฐวดี/ตรวจ๒๓ สิงหาคม ๒๕๕๓โชติกานต์/ปรับปรุง๒๘ สิงหาคม ๒๕๕๘[๑] ราชกิจจานุเบกษาเล่ม ๑๒๗/ตอนพิเศษ ๙๖ ง/หน้า ๓๒/๑๐ สิงหาคม ๒๕๕๓